NOTIFICACIÓN QUE COMENZA POR DECA PROMOCIONES SL, DO ACORDO RELATIVO Á APROBACIÓN INICIAL DO PROXECTO DE MODIFICACIÓN PUNTUAL Nº2 DO SECTOR B-4 EN FONTE SANTA, SOLICITADA POLA ASOCIACIÓN JUAN XXIII
ADMINISTRACIÓN LOCAL — Municipal — Pontevedra (Urbanismo e Patrimonio, 08/05/2015)

A Xunta de goberno local do Concello de Pontevedra, en data 16/03/2015, acordou prestar aprobación inicial ao proxecto de modificación puntual nº 2 do Plan Parcial do Sector B-4/Fonte Santa, instrumento urbanístico e iniciativa particular promovido pola “Asociación Juan XXIII” e redactado pola arquitecta dona Esther Inmaculada Bielza Salicio, datado en agosto de 2014, que ten por finalidade concretar unha ordenación detallada da parcela cedida en compensación do 10% do aproveitamento do polígono coa finalidade de permitir a materialización dun uso dotacional consistente na construción dunha residencia e centro de día para persoas con discapacidade “fogar do grupo da comunidade”, en desnvolvemento do acordo de colaboración asinado o 16/03/2012 Ao non poder realizarse a notificación persoal da devandita resolución aos interesados que se citan a continuación, mediante este anuncio, e ao abeiro do disposto no artio 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRXPAC), notifícaselle aos interesados a devandita resolución. Tendo en conta que, en atención ao previsto no artigo 61 da LRXPAC, o acto non se publica na súa integridade, comunícaselle aos interesados amentados a continuación que o texto íntegro da resolución que se notifica está ao seu dispor nas dependencias do Servizo de Urbanismo, Medio Ambiente e Patrimonio Histórico do Concello de Pontevedra, sitas na rúa Churruchaos nº 2, para a súa consulta no prazo de dez días hábiles que se contarán desde o día seguinte ao da publicación deste anuncio. Transcorrido o devandito prazo, a notificación entenderase producida. Contra o precedente acordo, que pon fin á vía administrativa, poderá interpoñerse o RECURSO POTESTATIVO DE REPOSICIÓN ante a Xunta de Goberno Local e no prazo dun mes a contar dende o día seguinte ó da súa notificación, ó abeiro do establecido no artigo 116-1 da Lei 30/1992 do Réxime Xurídico das Administracións Públicas e do Procedemento Administrativo Común, segundo a redacción dada pola Lei 4/1999 pola que se modifica a primeira, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ó da súa notificación, consonte ó disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 117-2 da devandita Lei 30/1992, modificada pola Lei 4/1999, entendéndose desestimado o recurso de reposición polo transcurso de dito prazo sen resolución expresa notificada, de conformidade co establecido no artigo 43-2 da Lei 30/92, modificada pola Lei 4/1999, podendo entón os interesados interpoñer recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado o recurso de reposición interposto, consonte ó establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito. Pontevedra, a 27 de abril de 2015.—O Tenente de Alcalde Delegado da área de Urbanismo, Antonio Louro Goyanes.